《送张佑之监德州仓予于佑之差有一日之长故言其大者》
明代·罗玘

郎吏头漆黑，心有大机轴。司徒眼如电，晨降檄一幅。

入门绝经营，已饬车辘辘。老父坐车上，横身任为仆。

幸逢德州程，九水一日陆。船头鱼泼泼，船尾鸥逐逐。

晋人不知船，老觉船是屋。且令买鱼烹，更欲伴鸥宿。

公衙幸少休，可报酒初熟。玉浮暑池歜，金泥秋篱菊。

我能捐千金，谁有爱日鬻。么么尔委吏，自束缩肠腹。

慎勿莽饕餮，人自念鞠育。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。